Document ID: /roh_data/filtered/fineweb-2-filterrobots_roh.jsonl.gz/111

Svizra orientala: Schlargiar la rait da viafier
- Gievgia, 19.4.2012, 16:24
A Buchs en il chantun Son Gagl è vegnì fundà il comité per schlargiar la rait da viafier Lai da Constanza - Vallada dal Rain - Y. El s'engascha per meglras colliaziuns da viafier tranter auter da Cuira a Sankt Margrethen.
Il comité vegn presidià da cuminanza da tut ils cussegliers dals chantuns da Son Gagl, Turgovia, Grischun e dals dus chantuns da l'Appenzell. Il Rain da las Alps s'audia tar las 10 pli attractivas regiuns economicas da l'Europa han ditg ils iniziants. La rait da viafier na correspundia dentant betg a l'impurtanza da quest spazi economic. (aw/sda)